इंस्टाग्राम पोस्ट डाल लिखा- मैं बहुत बुरी, खुद से नफरत करती हूं, जिंदगी खत्म कर रही
मैं जिंदगी का बोझ और नहीं सह सकती, मैं अपनी जिंदगी खत्म कर रही हूं... अपनी व्यथा की पोस्ट को इंस्टाग्राम पर अपलोड कर फरीदकोट के नामी कॉलेज की बीडीएस (बैचलर ऑफ डेंटल सर्जरी) की छात्रा लापता हो गई। वह कॉलेज से घर जाने को कह कर निकली थी लेकिन घर नहीं आई।
मैं जिंदगी का बोझ और नहीं सह सकती, मैं अपनी जिंदगी खत्म कर रही हूं... अपनी व्यथा की पोस्ट को इंस्टाग्राम पर अपलोड कर फरीदकोट के नामी कॉलेज की BDS (बैचलर ऑफ डेंटल सर्जरी) की छात्रा लापता हो गई। वह कॉलेज से घर जाने को कह कर निकली थी लेकिन घर नहीं आई। छात्रा की पोस्ट की टाइमिंग उसके कॉलेज से बाहर जाने के बाद की है।
यह छात्रा गुरदासपुर की बताई जा रही है। कालेज-प्रशासन द्वारा इस मामले में सतर्कता बरती जा रही है और मामले की जानकारी पुलिस को भी पहुंचा दी गई है। फिलहाल इस गंभीर मामले पर कोई भी अधिकारी कुछ बोलने को तैयार नहीं है।
इंस्टाग्राम पोस्ट में क्या लिखा..
इंस्टाग्राम पोस्ट में छात्रा ने लिखा- मैं नहीं जानती कहां से शुरू करूं, जब आपके दिल में बहुत कुछ हो। जब आपकी जिंदगी में बहुत कुछ चल रहा हो और उसका बोझ झेलना आसान न हो। मैं मजबूत नहीं हूं, कभी नहीं थी। मेरी वजह से कोई दुखी हुआ तो उससे माफी मांगती हूं। मैं बहुत बुरी हूं। मैंने कभी अपने माता-पिता को प्राउड फील नहीं कराया। मैं खुद से नफरत करती हूं। आज में अपनी जिंदगी खत्म कर रही हूं। मैं लंबे समय से चिल्ला रही थी लेकिन किसी ने नहीं सुना। मैं अब और नहीं झेल सकती।
पढ़िए... छात्रा की पोस्ट
कॉलेज में पूरी रात इंतजार होता रहा
अलबत्ता कालेज के अंदर रहने वाली एक छात्रा ने बताया कि पूरी रात कालेज के हॉस्टल में माहौल तनावपूर्ण रहा। कालेज के प्रिंसिपल व अन्य अधिकारी भी गेट पर खड़े रहे और छात्रा के वापस लौटने का इंतजार करते रहे।